ΓΡΑΠΤΗ ΕΡΩΤΗΣΗ E-2275/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Περιορισμός των αιτιών που οδηγούν στην αδιάκριτη χρήση των κοινοτικών επιδοτήσεων στα πλουσιότερα κράτη μέλη

1. Με αφορμή την αντιδικία της Επιτροπής με τις Κάτω Χώρες όσον αφορά επιδοτήσεις που χορηγήθηκαν στο πλαίσιο του ΕΚΤ, προτίθεται η Επιτροπή να προβεί σε μια κριτική αναθεώρηση του μέτρου και του τρόπου με τον οποίο χορηγούνται οι κοινοτικές επιδοτήσεις στα κράτη μέλη, λαμβάνονταςπόψη ότι η ισχύουσα διαδικασία θα γίνει ακόμη δυσχερέστερη μετά την ένταξη στην ΕΕ ενός αριθμού νέων κρατών μελών με επίπεδα διαβίωσης χαμηλότερα του σημερινού μέσου όρου των χωρών της Ευρωπαϊκής Ένωσης·

2. Δεν πιστεύει η Επιτροπή ότι η αδιάκριτη χορήγηση πόρων στα πλουσιότερα κράτη μέλη κάνει αναγκαίες πολλές προπαρασκευαστικές διαδικασίες και γραφειοκρατικούς ελέγχους από τις Βρυξέλλες και οδηγεί σε παραμόρφωση της δημοκρατικής διαδικασίας λήψης αποφάσεων και περιορισμό της ελευθερίας δράσης σε τοπικό και περιφερειακό επίπεδο· Δεν πιστεύει η Επιτροπή ότι, μακροπρόθεσμα, αυτός ο τρόπος ενέργειας θα έχει ελάχιστα πλεονεκτήματα σε σχέση με μια διαδικασία που θα επιτρέπει τη χρηματοδότηση σε τοπικό και περιφερειακό επίπεδο από εθνικούς ή κρατικούς πόρους που θα τεθούν στη διάθεση των αποκεντρωμένων διοικητικών οργανισμών·

3. Ποιά μέτρα προτίθεται να λάβει η Επιτροπή για την πρόληψη, στο μέλλον, της αδικαιολόγητης χορήγησης επιδοτήσεων· Προβλέπει, στο πλαίσιο αυτό, την εντατικοποίηση των ελέγχων και των προκαταβολικών γραφειοκρατικών διαδικασιών, που απαιτούν πολύ χρόνο και προσωπικό και και οδηγούν σε μεγάλο ερεθισμό των εμπλεκομένων μερών, ή την απλοποίηση και μείωση του όγκου των σχετικών ρυθμίσεων·

4. Θεωρεί εφικτή η Επιτροπή την κατάργηση ή τη δραστική μείωση των πληρωμών προς τα κράτη μέλη με εισόδημα μεγαλύτερο του κοινοτικού μέσου όρου, με παράλληλη μείωση της συνεισφοράς τους στα ταμεία, κατά τρόπον ώστε τα διαθέσιμα ποσά να κατευθύνονται στο σύνολό τους στις φτωχότερες περιφέρειες και στις καταστάσεις κρίσης, καθώς και σε διαμεθοριακά αναπτυξιακά σχέδια, στον αγώνα για την αντιμετώπιση των μεγάλης κλίμακας περιβαλλοντικών προβλημάτων και τηνλοποίηση μεγάλων έργωνποδομής·

Απάντηση της κας Διαμαντοπούλου εξ ονόματος της Επιτροπής

(10 Οκτωβρίου 2001)

1. Η ανάπλαση των κανονισμών των Διαρθρωτικών Ταμείων (ΔΤ), μεταξύ των κύριων στόχων της, περιλαμβάνει τη βελτίωση της εφαρμογής των επιδοτήσεων εκ μέρους των ΔΤ κατά την περίοδο 2000-2006. Η νέα σημασία που αποδίδεται στον καλό καθορισμό των συστημάτων διαχείρισης και ελέγχου θα πρέπει να επιτρέψει την εξασφάλιση πιο αποτελεσματικής και πιο ομαλής χρήσης των κεφαλαίων. Σχετικά η Ευρωπαϊκή Επιτροπή εξήγαγε δίδαγμα από περιπτώσεις ανωμαλιών, όπως εκείνη της παρέμβασης του ΕΚΤ στις Κάτω Χώρες, για τη διευθέτηση των οποίων θα προβεί σε ανάκτηση των κοινοτικών κεφαλαίων που κατεβλήθησαν αχρεώστητα κατά την περίοδο προγραμματισμού 1994-1999. Η Ευρωπαϊκή Επιτροπή ήταν ιδιαίτερα προσεκτική κατά τις διαπραγματεύσεις των προγραμμάτων της περιόδου 2000-2006, έτσι ώστε τα συστήματα διαχείρισης και ελέγχου των παρεμβάσεων αυτών να ενισχυθούν με σκοπό τον περιορισμό των κινδύνων επανεμφάνισης ανωμαλιών.

Κάτω από αυτές τις συνθήκες, τα προβλήματα που παρατηρήθηκαν σε ορισμένα κράτη μέλη και περιφέρειες κατά τη διάρκεια της περιόδου 1994-1999 δεν θα έπρεπε να έχουν άμεση επίδραση στις αρχές που θα διέπουν την κατανομή των κεφαλαίων των ΔΤ κατά την περίοδο μετά το 2006.

2. Στα πλαίσια του προγραμματισμού 2000-2006, η σημασία που η Ευρωπαϊκή Επιτροπή απέδιδε κατά την ανάλυση και τη διαπραγμάτευση σχεδίων με τα κράτη μέληπήρξε βασικά συνάρτηση της ποιότητας των προτάσεων πουπέβαλαν οι εθνικές ή περιφερειακές αρχές, ανεξάρτητα από το επίπεδο ευημερίας του κράτους μέλους παραλήπτη της κοινοτικής βοήθειας. Εξάλλου, ο κανονισμός του Συμβουλίου έδωσε σπουδαιότητα στην αποκέντρωση της εφαρμογής των επιδοτήσεων, καθώς και στην ενίσχυση των εταιρικών σχέσεων· αυτό θα πρέπει να επιτρέψει αυξημένη συμμετοχή των δημόσιων, ιδιωτικών ή εταιρικών παραγόντων σε περιφερειακό και τοπικό επίπεδο, κατά τον σχεδιασμό, τη διαπραγμάτευση, τη θέση σε εφαρμογή και την παρακολούθηση των παρεμβάσεων που συγχρηματοδοτούνται από τα ΔΤ για την περίοδο 2000-2006, διευρύνοντας τον κοινωνικό στόχο της παρέμβασης των ΔΤ.

3. Η εφαρμογή των διατάξεων των άρθρων 38 και 39 του κανονισμού του Συμβουλίου 1260/1999, που αποτελούν γενικές διατάξεις σχετικά με τα Διαρθρωτικά Ταμεία(1), καθώς και των διατάξεων των κανονισμών εφαρμογής του προηγουμένου, θα έπρεπε να περιορίσει τον αριθμό των αχρεώστητων πληρωμών κατά την περίοδο προγραμματισμού 2000-2006. Επιπλέον, ο ρόλος των κρατών μελών όσον αφορά τη διαχείριση και τον οικονομικό έλεγχο των παρεμβάσεων που συγχρηματοδοτούνται από τα ΔΤ ενισχύθηκε έντονα σε σχέση με την προηγούμενη περίοδο. Στο πλαίσιο μιας αυξημένης επικουρικότητας, εναπόκειται στο κράτος μέλος η εγγύηση της αποτελεσματικότητας και της ομαλότητας των ενεργειών, καθώς και η ευθύνη για την πρόληψη, την ανίχνευση και τη διόρθωση των ενδεχόμενων ανωμαλιών. Από πλευράς της η Ευρωπαϊκή Επιτροπή φροντίζει ώστε τα συστήματα διαχείρισης και ελέγχου που έχουν καθιερωθεί στα κράτη μέλη να ανταποκρίνονται επαρκώς στις απαιτήσεις των κανονισμών. Εξάλλου η Ευρωπαϊκή Επιτροπή διατηρεί τη δυνατότητα να αναστείλει τις πληρωμές στα κράτη μέλη εφόσον κρίνει ότι η ομαλότητα των αντίστοιχων δαπανών είναι αμφίβολη και, ενδεχομένως, να προβεί σε ατομικές ή γενικές οικονομικές προσαρμογές.

4. Κατά τη δημοσίευση, τον περασμένο Ιανουάριο, της Δεύτερης Έκθεσης σχετικά με την Οικονομική και Κοινωνική Συνοχή(2), η Ευρωπαϊκή Επιτροπή προώθησε τη συζήτηση σχετικά με το μέλλον των Διαρθρωτικών Ταμείων στο πλαίσιο μιας διευρυμένης Ευρώπης. Πάνω από 1 700 παράγοντες είχαν στη συνέχεια την ευκαιρία να σκεφθούν και να ανταλλάξουν ιδέες σχετικά με τους στόχους της μελλοντικής πολιτικής για την οικονομική και κοινωνική συνοχή στη διάρκεια του φόρουμ για τη συνοχή το οποίο διεξάχθηκε στις 21 και 22 Μαΐου. Τέλος κατά τη συνεδρίαση με το Μέλος της Ευρωπαϊκής Επιτροπής το αρμόδιο για την Περιφερειακή Πολιτική και το Υπουργείο Οικονομικών Υποθέσεων των Κάτω Χωρών της 13ης Ιουλίου 2001 στη Namur, εξετάστηκε επίσης ακόμη μια φορά το θέμα αυτό. Η συζήτηση πρέπει ακόμη να συνεχιστεί στη διάρκεια των επόμενων μηνών πριν επέλθει συμφωνία για τηνποβολή προτάσεων στο Συμβούλιο και στο Ευρωπαϊκό Κοινοβούλιο σχετικά με την πολιτική για την οικονομική και κοινωνική συνοχή, η οποία θα εφαρμοσθεί από το 2007 σε μια διευρυμένη Ευρώπη.

(1) ΕΕ L 161 της 26.6.1999.

(2) COM(2001)24 τελικό.